**Határozat a Csemadok XXV. Országos Közgyűlésén**

A Csemadok Országos Közgyűlése

A/ Jóváhagyta

1. Az országos közgyűlés munkaelnökségét Mézes Rudolf, Hornyák István, Kiss Beáta és Hanesz Angelika összetételben
2. Az előterjesztett tanácskozási és választási rendet
3. A közgyűlés napirendjét
4. A mandátumvizsgáló és szavazatszámláló bizottságot
5. A jelölő bizottságot.

B/ Elfogadta

1. A mandátumvizsgáló bizottság jelentését
2. Az országos elnök beszámolóját a 2016-21 közti időszakban végzett munkáról
3. Az országos ellenőrző bizottság jelentését a 2016-21-ig terjedő időszak tevékenységéről
4. A Csemadok módosított Alapszabályát. Ezt követően a XXV. Országos Közgyűlés a módosított Alapszabály szerint és szellemében folytatta munkáját

C/ Tudomásul vette

1. A területi konferenciákon a regionális szempontok alapján megválasztott Csemadok tagokból létrehozott országos tanácsot
2. Az Országos Tanács 1. ülésén megválasztott nyugati-, közép- és keleti regionális alelnököket: Mézes Rudolfot, Balogh Gábort és Kopasz Józsefet
3. A nyugati- és középső régiónak az Országos Tanács 1 ülésén megválasztott elnökségi tagjait:

Hrubík Béla – Közép-Szlovákia

Horňák István – Nyugat-Szlovákia

Sátor Zoltán – Nyugat-Szlovákia

Sztruhár Izrael Diana – Nyugat-Szlovákia

1. D/ Megválasztotta
2. A Csemadok országos elnökét, Bárdos Gyulát
3. A Csemadok általános alelnökét, Köteles Lászlót
4. A Csemadok Országos Elnökségének ifjúsággal foglalkozó tagját, Neszméri Tündét
5. A Csemadok Országos Elnökségének szórványokkal foglalkozó tagját Kiss Beátát
6. A Csemadok Országos Ellenőrző Bizottságának elnökét, Nagy Anikót
7. Az Országos Ellenőrző Bizottság további tagjait: Balla Beátát, Lancz Bózsing Katalint, Iván Dobosi Victoriát, Fekete Zoltánt, Veszprémi Zsuzsát

E/ Feladatul adja az

I/ Az Országos Tanácsnak

1. Nemzeti ünnepeink identitáserősítő szerepét még jobban használja fel a fiatalokkal való munkában és a szórványban élőkkel való kapcsolattartásban
2. Kisközösségekben is alkalmazható munkaformákkal kapcsolja be a szórványokban élőket a Szövetség munkájába, illetve a magyar közösség vérkeringésébe.
3. Méltó keretek között emlékezzen meg a Szövetség megalakulásának 75. évfordulójáról
4. A Csemadok jubiláló országos rendezvényeit odafigyeléssel és magas színvonalon rendezze meg.

II/ Országos Elnökségnek

1. Dolgozzon tovább a szórványban élő magyarokkal való (akár napi szintű) kapcsolattartás lehetőségének kialakításán
2. Szorgalmazza az ifjúsággal és a szórványokkal kapcsolatos feladatok kidolgozását, megvalósítását. A cél elérése érdekében dolgozzon együtt a testvérszervezetekkel, történelmi egyházakkal.
3. Keresse a lehetőségét a Csemadok működését biztosító törvény elfogadásának
4. A Szövetség működési, főként anyagi feltételeinek teljesülése esetén, gondolkodjon el a szervezet struktúrájának átalakításán.
5. Ebben az esetben a gondolkozzon el a következő országos közgyűlés két részben (programalkotó és alapszabálymódosító, valamint értékelő és tisztújító) valósuljon meg.
6. Érvényesítse az Országos Elnökség és Országos Tanács határozatainak betartását.

III/ Az országos irodának

1. A közgyűlés dokumentumait mielőbb dolgozza fel, juttassa el a területi választmányokhoz és tegye fel a Szövetség honlapjára
2. Továbbra is szervezzen konferenciákat, képzéseket az ifjúsággal és a szórványokkal való jobb együttműködés kialakítására
3. Az egészségügyi helyzet javulása után dolgozzon tovább a tagnyilvántartás korszerűsítésén
4. Pályázatok benyújtásával biztosítsa a Szövetség működését
5. A Csemadok országos rendezvényeinek összehangolását
6. Kéri a Választmányokat, hogy a kisebbségi kormánybiztos által felajánlott tárgyalási lehetőséggel éljenek.

IV/ A területi választmányoknak

1. Létesítsenek Csemadok alapszervezetet a járás magyar középiskoláiban
2. A jól működő alapszervezetek létesítsenek kapcsolatot a peremvidéken található szervezetekkel. Hívják meg csoportjaikat, tartsanak együttes vezetőségi üléseket, erősítsék a szórványban dolgozó szervezeteket
3. Ünnepi üléseken emlékezzenek meg a Csemadok megalakulásának 75. évfordulójáról
4. Tartsák állandó napirenden a nemzeti ünnepek és közismert személyiségeink évfordulójának megünneplését.
5. Legyenek segítségére alapszervezeteiknek a pályázatok kidolgozásánál

V/ Az alapszervezeteknek

1. Kapcsolódjanak be a helytörténeti tevékenységbe, támogassák az ilyen irányú kezdeményezéseket, ragadjanak meg minden lehetőséget a helyi értékek bemutatására és népszerűsítésére
2. A Csemadok megalakulásának 75. évfordulója alkalmából tartsanak ünnepi megemlékezéseket
3. Évfordulók alkalmával előadásokon, vetélkedőkön emlékezzenek meg irodalmi és tudományos életünk nagyjairól, eseményeiről.